Vier vas ná seun onthoof is | Maroela Media
Kapt. Nqobile Gwala, provinsiale polisiewoordvoeder, het gesê die seun se kop is omstreeks 06:15 in Umlazi naby Embizeni High School gevind.
"Die polisie is ontbied waarna die seun se liggaam ook in die omgewing gevind is. 'n Voorlopige ondersoek dui daarop dat die seun net ná middernag deur onbekende mense by sy huis ontvoer is," het Gwala gesê.
Volgens Gwala was daar 'n koeëlwond aan die seun se liggaam.
Speurders van die Umlazi-polisie in samewerking met die Umlazi-misdaadintelligensie-eenheid, honde-eenheid en metropolisie het alle leidrade opgevolg. Dit het die span na 'n huis in die omgewing gelei waar twee verdagtes in hegtenis geneem is.
Twee ongelisensieerde vuurwapens is in die verdagtes, onderskeidelik 18 en 19 jaar oud, se besit gevind. Hul inhegtenisneming het later die dag tot die inhegtenisneming van nóg twee verdagtes, ook onderskeidelik 18 en 19 jaar oud, gelei.
Die vier moet binnekort in die Umlazi-landdroshof verskyn op aanklag van moord en die besit van ongelisensieerde vuurwapens.
Die motief vir die moord is nie bekend gemaak nie.
Die barbaarsheid ken geen perke nie.
Die moordenaars word ook al jonger. Uiterste siek, bose siele.
Dit was vir eeue hulle modus operandi. In die verlede was dit nooit in die nuus nie, want daar was nie "nuus" gewees nie – nie eers koerante nie. Kinders leer by ouers en so word dade van geslag na geslag oorgedra!!! Waarom is mense nou geskok? Ons lees selfs waar pasgebore babas in puttoilette gegooi word!!!